
Supra variabilitate de constante solare 
per 


Eduardo Stenz. 


In Astr. Nachr. 5138 N. N. Kalitin publica articulo supra possibile correlatione inter constante 
solare et latitudines heliographico de Terra. Auctore expecta, que cursu annuale de constante solare debe 
habe duo maxima et duo minima, in analogia, ceterum, cum cursu de auroras boreale. Kalitin e elabora, 
per methoda de Angstróm, materiale actinometrico, collecto in Pawlowsk in annos 1912 — 1919, et di- 
spone valores obtento in 3 periodo 1) 23. IHI — 18. IV; 2) 20 V. — 23. VI; 3) 20. VI — 19. IX, coin- 
cidente solum grosso modo cum differente positiones de Terra relative ad aequatore de Sole. Sumente 
separatim valores medio de constante solare pro omni periodo, Kalitin trova, que constante solare effice 
1.955 cal in punctos de conversione (i. e. pro latitudine 7%) et 1.81 cal, ergo 6%o minus, in periodo 
de transitu per aequatore. 

Ce miro resultatu de Kalitin postalaba to es confirmato (ut, ceterum, mentiona ipse auctore), eo 
plus, que es fundato supra materiale actinographico, non nimis exacto. Quam infirmo es numeros de 
Kalitin, id appare ex facto, que post rejectione de duo maxime inexacto valores de constante, 2.15 et 
1.74, homo obtine iam differentia solum 4%o, in loco de 60/0. 

Kalitin committe etiam errore de principio, cum illo, ex tres solum numeros, collige duplice 
cursu de unda annuale, etsi tres extremos non elucida etiam quaestione, an unda es duplice, an singu- 
lare: solum quarto extremo potes decide, 

Me temptaba to exquire quaestione de variationes de constante solare eo plus, que illo suppo- 
sitione es fonte de falso opiniones (cf. pro exemplo articulo W. Anderson's in Astr. Nachr. 5176: ,Wich- 
tige Konsequenzen aus Aalitin's Beob der Solarkonstante“). Me ute facta, publicato per C. G. Abbot in 
recente Annals of the Astrophys. Observ. of the Smiths. Inst., Vol. IV (Washington 1922). Me elige valores 
de constante solare, obtento in Calama (Chile) in annos 1918 — 1920, et me potes separa 4 periodos 
(observato es etiam durante hiberno), correspondente ad differente latitudines heliographico de Terra: 
1) 3. II — 4. IV; 2) 6. V — 5. VII; 3) 6. VII — 5. X; 4) 6. XI — 5. I, ex que secundo et quarto 
corresponde ad transitu de Terra per aequatore solare. Me obtine in ce modo 394 valores de constante 
solare ; medios, calculato pro ce quatuor periodes, exhibe deflectiones exiguo et irregulare, sine tendentia 
ad cursu undulatrico. 

Me e fac ce ipso pro valores de Mount Wilson ex periodo 1905—1920, cum ce differentia, que 
me sume simplice menses calendario in loco de periodos, que supra. Ecce resultatu : 


iff . j 

E A A el lit ei mt 
Calama 396 | 1.947 | 1.946 | 1948 | 1954 | 0.1% 
Mount Wilson 781 — | 1.942 | 1.942 — 0.0% 
Pawlowsk 172 | (197) | (180 | (194) | — 5 0 


Homo vide ex tabula, que constante solare non habe nutatione, secundum mensuras in Calama 
et Mount Wilson. Discrepantia in medios non es superiore, quam errores de mensuras*). 


Statione Astron. in Lysina — Varsovia. 


E Stenz. 


Stellas variabile. 


Harvard variable 3671. Harv. Bull. 790 apporta notitia de prof. Shapley supra decooperitione 
photographico per Miss Leavitt (confirmato per Miss Walker and Miss Fairfield) de variabilitate de 
BD+41376; stella es binario cum eclipsis. 1923 Augusto 24, 26, 27, 28, 29 me observaba ce stella in 
constante luce, sed 1923 Aug. 30 in vespere occurre eclipsi. — 18"58” T. U. stella e es invisibile (cum 
apochromato triplice de Zeiss, 0=110 mm et in caelo etiam non complete obscuro) et es plus flebile, 
quam omni stellas de ce regione visibile supra Harvard 30 qgr. photographico charta, et debeda es in- 
feriore de mg. 11.5. — 19"0"” stella appari pro momentos et cresce paulatim ad 19*38", cum appare nubes. 

*) Es ipso collabe remarcas enthusiastico de Anderson, relativo ad novo theorias de Sole, habente basi in 
differentias confirmato (?) de temperatura inter polos et aequatore solare. 


20159" stella e es iam in pleno quasi luce, 8.9 mg. Ita stella guadagna (gagne) fere duo magnitudines 
in duo horas. 

Sequente vice me observaba eclipsi 1923 Sept. 11/12, in centrale suo parte. Stella restaba visibile 
in luneta de 110 mm. Pro tempora de minimo me obtine Sept. 12.012, d=0".4, D = 5”. Tertio observa- 
tione de minimo (ramo ascendente) occurre in hora matutino Septemb. 16. Ex observationes meo seque 
T = 44814%.01 + 41.075 E (n. e. a.), subperiodos es excluso. 

Ephemeride de minimos: 1923 Sept. 20.26, 24,34, 28.42, Oct. 2.49, 6.56, 10.64, 14.72, 18.79, 
22.86, 26.94, Nov. 0.02, 4,09, 8.16, 12.24, 16 32, 20.39, 2446, 28,54 (Tempore Universale). Stella HV 3671 
es commodo ad observationes, cum stellas de comparatione abunda, et illo es facile to trova in vicinitate 
de y Andromedae et prope ad parvo triangulo aequilaterale de stellas 9 mg. Th. Banachiewicz. 


TV Cassiopeae. Me observaba ce stella ab 1921. V ad 1923. VI cum methoda de Argelander. Ex 

213 observationes in 28 minimos me inveni, in systema Harvard: 
M = 7.24 mg. m = 8.26 mg. D'= 8" TOTO 

Curva de variatione de luce es exacte symmetrico. Observationes (57 mensuras) de lumine in tem- 
pore extra minimo principale indica existentia de minimo secundario, profundo do 0,1 mg. 

Observationes, elaborato cum auxilio de curva nostro, indica relative veloce varatione de periodo. 
In tempore de observationes nostro illo decresceba ab 1481286 ad 1%81247. Periodo de variationes de 
periodo es solum aliquot annos. 

Correctione de ephemeride Astbury (n. e. a. 40477.33 + 1.8126 E, FJS 55), deducto per J. Helle- 
rich (Beob. Zirk. 1923, Nr. 12) ex mensuras photometrico 1923. I. 18. — HI. 23, concorda bene cum 
meo observationes. J. Gadomski. 


m m 


m 
R Corvi pallesce praemature : 1923. II. 20 8.0, IIL 21 8.1, IV.6 8.7 (syst Harv.). J. G. 


m m m m 


S Cor. bor. pallesce: 1923. HI. 21 9.0, [111.27 9.2, IV.11 9.3, IV.25 9.6 (syst. Harv) J. G. 


Algol. Ex 9 observationes, cum nudo oculos, 1923 Aug. 29 me obtine pro ephemeride in Suppl. 
Ann. Crac. 1, (O0— C) = — 04015 + 0,002, , tamen ce correctione negativo non es confirmato per minimo 
de 1923 Aug. 31, observato per me durante 5"45"”. -- Ceterum tempore de minimo non potes es de- 
ducto ex ultimo observatione sine laborioso investigatione, nam inaequalitate de distantia de Luna ad 
varios stellas multe perturba comparationes. Sic, differentia inter ò Persei et 3 Yrianguli es notato, in 
medio ex 5 comparationes, 3.6 gradu de Argelander, etsi ce stellas differ solum de 0.02 mg, secundum 
Pannekoek, Stellas pallesce in proximitate de Luna. Th. B. 


Supra decooperitione (découverte) de importantia cosmogonico 
de pressione de radiatione. 


In serie de grave labores, publicato in Monthly Notices of the Royal Astronomical Society ab anno 
1916, prof. Eddington evolve theoria de aequilibrio interno de stellas, considerato ut sphaeras ex gaz. 

In diurnale Zeitschrift für Physik (Bd. 7, p. 351, 1921) ce auctore publica collectione generale 
de suo resultatus. Maxime importante resultatu de ce labores, considerato per Eddington ut suo proprio 
decooperitione, es rotula (rôle) primordiale de pressione de radiatione pro aequilibrio de stella. 

Nos verte attentione de lectore supra facto, que Cz. Biatobrzeski, nunc professore de physica theo- 
retico in universitate de Varsovia, publica in 1913 in Bulletin International de lAcadémie des Sciences 
de Cracovie dissertatione, que intende, in simili modo, to demonstra, que aequilibrio thermodynamico de 
magno sphaeras de gaz (tales, ut sole et stellas) depende ab pressione interno de radiatione in gradu 
non minore, quam ab pressione de gaz. In certo conditiones pressione de radiatione excede multo vico 
pressione de materia de gaz. 

Cum labores de duo auctores mentionato differ in punctos secundario, in primo loco per iudicio 
relative ad charactere de aequilibrio, illos conduc ad consequentias analogos. 

Ce facto que prof. Eddington non cognosceba labore de prof. Bialobrzeski monstra, que publicationes 
de aliquot nationes, considerato ut non principale aut iuvenale, non semper es sumpto in consideratione, 
per que causa labores, aliquando de valore primordiale, de scientiatos de ce nationes, dispari quasi sine 
vestigio in productione scientifico mundiale. 

